GiliGold/VAD_KnessetCorpus huggingface dataset:
מכלוף מיקי זוהר: אם אתה רוצה 250, אז תעשה 250.
יואל חסון: לא, אין לי כלום.
יואל חסון: אני לא יודע מה יש ומה אין.
מכלוף מיקי זוהר: אבל אני לא יכול שתגיד לי בסוף 2,000.
מכלוף מיקי זוהר: זה לא מתאים.
מכלוף מיקי זוהר: זה לא יקרה.
מכלוף מיקי זוהר: אז אני אומר, תגיד מספר מקסימלי שנראה לך שאיתו אתה חי, ומזה אפשר רק לרדת.
מכלוף מיקי זוהר: זה היה דו שנתי בפעם שעברה.
מכלוף מיקי זוהר: אתה לא יכול להשאיר את זה פתוח.
יואב קיש: מיקי, המספר שהגבלנו אז נבע מחשיבה שאם הם מאריכים את הדיון, הממשלה נופלת כי הם חוצים את דד ליין.
יואב קיש: פה במקרה הזה, יאריכו את הדיון בעוד שבוע-שבועיים, כאילו מה אנחנו יכולים לעשות?
יואב קיש: לדעתי, עם הבנה ג'נטלמנית אפשר לעצור את זה - - -
מכלוף מיקי זוהר: 350?
מכלוף מיקי זוהר: בסדר, אז 350.
יואב קיש: אין חשש לנפילת הממשלה על התרגיל שאז פחדנו ממנו.
<ארבל אסטרחן: 350 הסתייגויות על כל הנושאים.
יואל חסון: עד 350.
מכלוף מיקי זוהר: עד 350.
<ארבל אסטרחן: וצריך פטור מחובת הנחה לתקציב ולהסדרים.
מכלוף מיקי זוהר: אני מצביע על הכול בהצבעה אחת.
מכלוף מיקי זוהר: אין בעיה, יש כאן הסכמות.
מכלוף מיקי זוהר: מי בעד הצעת סדרי הדיון והפטורים כפי שהציעה היועצת המשפטית ארבל?
מכלוף מיקי זוהר: סדרי הדיון ופטורים מחובת הנחה אושרו.
מכלוף מיקי זוהר: אני מגיש על ההצעה הזו רביזיה.
יואל חסון: זו היתה הצבעה רק על הפטור.
מכלוף מיקי זוהר: על הכול.
מכלוף מיקי זוהר: על הפטור ועל סדרי הדיון.
יואל חסון: עושים פה בלגן.
יואל חסון: רביזיה, בסדר?
מכלוף מיקי זוהר: אני גם הגשתי רביזיה.
יואל חסון: כי אתם עושים פה בלגן.
מכלוף מיקי זוהר: מהתחלה.
מכלוף מיקי זוהר: אתה רוצה הצבעה נפרדת?
יואל חסון: בבקשה, הצבעה נפרדת.
יואל חסון: הסכמנו על סדרי דיון.
יואל חסון: אני לא אצביע נגד מה שהסכמתי.
מכלוף מיקי זוהר: אז הצבעה על הפטורים.
מכלוף מיקי זוהר: מי בעד הפטורים?
מכלוף מיקי זוהר: פטורים מחובת הנחה אושרו.
מכלוף מיקי זוהר: עכשיו אנחנו עוברים לסדרי הדיון.
מכלוף מיקי זוהר: מי בעד סדרי הדיון?
מכלוף מיקי זוהר: סדרי הדיון אושרו.
מכלוף מיקי זוהר: ההחלטה התקבלה, ואני מגיש רביזיה על סדרי הדיון.
יואב קיש: גם על הפטור אתה חייב.
יואל חסון: אני מגיש רביזיה על הפטורים.
מכלוף מיקי זוהר: את הרביזיה על שני הסעיפים אני קובע לשעה 15:32.
יואל חסון: על שתי הרביזיות?
כן, ב-15: <1.
כן, ב-15: הצעת חוק בתי המשפט (תיקון מס' 76), התשע"ד-2014 (מ/873)>
מכלוף מיקי זוהר: בקשת יושב-ראש ועדת החוקה לדיון בהצעת חוק הסמים המסוכנים (עבירת קנס מיוחדת - הוראת שעה), התשע"ח-2018 – רגע, והיה גם חוק בתי המשפט.
יואב קיש: סמים מסוכנים זה לא הוא.
ניסן סלומינסקי: סמים מסוכנים זה לא אני.
יואב קיש: תצביע על סעיף ד', מיקי.
יואב קיש: שחרר אותנו מסעיף ד'.
מכלוף מיקי זוהר: על בתי המשפט לא הצבענו.
<אתי בן יוסף: על בתי המשפט הצבענו.
מכלוף מיקי זוהר: לא, לא הצבענו.
מכלוף מיקי זוהר: הצבענו על בתי המשפט?
מכלוף מיקי זוהר: הם הגישו רביזיה לא על בתי המשפט.
<אתי בן יוסף: הגישו רביזיה על המזומן.
מכלוף מיקי זוהר: על המזומן, ואת זה הפלנו.
מכלוף מיקי זוהר: אבל על בתי המשפט לא הצבענו.
מכלוף מיקי זוהר: אז נצביע עכשיו על בתי המשפט.
מכלוף מיקי זוהר: מה אומר אדוני?
מכלוף מיקי זוהר: זה היה מהדיון הקודם.
ניסן סלומינסקי: פנו אלינו מהנהלת בתי המשפט וממשרד המשפטים.
ניסן סלומינסקי: היום הרכב של שלושה שופטים, אם הוא צריך להתכנס, זה לפעמים לוקח תשעה חודשים או יותר, וסומנו שש עבירות שבהם הם מבקשים שהדיון יהיה לא בפורום של שלושה אלא בפורום של שופט אחד, ואז אפשר תוך חודשיים-שלושה.
ניסן סלומינסקי: ויש מקרים, נניח עם נשים שבאו לארץ והן אמורות לעזוב, שבכלל לא יספיקו.
ניסן סלומינסקי: ולכן הבקשה היא גם לחסוך זמן מכל המערכת, גם לייעל את העבודה, וגם בין כה וכה זה אותם דברים שבמצב רגיל היה מספיק שופט אחד רק בגלל ההחמרות שהיו, העונש קפץ, ורוצים להחזיר את זה שיהיה בפני שופט אחד ולא שלושה שופטים.
ניסן סלומינסקי: זו הצעת ייעול שאושרה בוועדה.
ניסן סלומינסקי: היתה שם, נדמה לי גם מרב מיכאלי, ואנוכי, ושנינו אישרנו את זה.
ניסן סלומינסקי: זה לטובת המערכת, בקשה של המערכת.
ניסן סלומינסקי: זה פשוט מתבקש וחוסך המון זמן למערכת.
מכלוף מיקי זוהר: מי בעד מתן הפטור לחוק בתי המשפט?
מכלוף מיקי זוהר: ארבעה בעד, שלושה מתנגדים.
מכלוף מיקי זוהר: אנחנו עוברים לקביעת ועדה לדיון בהצעת חוק הסמים המסוכנים (עבירת קנס מיוחדת – הוראת שעה), התשע"ח-2018.
<ארבל אסטרחן: פקודת הסמים המסוכנים נדונה בוועדת החוקה.
ניסן סלומינסקי: זה לא נדון.
מכלוף מיקי זוהר: זה קביעת ועדה לדיון בהצעת חוק הסמים המסוכנים.
יואב קיש: אני רוצה להציג את זה.
יואב קיש: אני אגיד רגע במה מדובר.
<ארבל אסטרחן: הסמים המסוכנים - - - וועדת החוקה.
יואב קיש: ממש לא החוקה.
יואב קיש: ארבל, את לא בכיוון.
יואב קיש: אני אגיד לך מה זה.
יואב קיש: הציג את זה השר לביטחון הפנים.
<ארבל אסטרחן: ראיתי שהוא ביקש לוועדת העבודה.
יואב קיש: נכון, ולא לוועדת החוקה, כי זה השר לביטחון הפנים, וזה ועדת הפנים.
מכלוף מיקי זוהר: אבל אני חושב שזה קשור למשטרה, העניין הזה.
<ארבל אסטרחן: השר בכלל לא אמור לקבוע לאיזו ועדה זה הולך.
יואב קיש: מיקי, אני אסביר בדיוק במה מדובר.
יואב קיש: חבל שחבר הכנסת אלי אלאלוף לא פה - - -
מכלוף מיקי זוהר: הוא לא דיבר איתי בכלל על החוק.
יואב קיש: תקשיב, הוא לחוץ על זה מאוד.
יואב קיש: זה החוק שמדבר על הקנאביס, על היערכות המשטרה לקנאביס.
יואב קיש: לא נעים לי.
יואב קיש: אני אומר לך, אתה מציע לי פה משהו שאני מאוד אשמח ורוצה, אבל אני מרגיש לא הוגן כלפי אלי אלאלוף.
מכלוף מיקי זוהר: רחל, איפה נדב?
מכלוף מיקי זוהר: אני צריך את נדב פה דחוף כי אני צריך להחליט מה לעשות עם זה.
יואב קיש: זה לא שייך לוועדת החוקה.
יואב קיש: או שזה אצל אלי או שזה אצלי.
ניסן סלומינסקי: זה שייך אלינו?
יואב קיש: פקודת המסים?
יואב קיש: מה פתאום, ארבל?
מכלוף מיקי זוהר: איפה נדב?
מכלוף מיקי זוהר: אני צריך אותו דחוף.
יואב קיש: איפה אלי אלאלוף?
מכלוף מיקי זוהר: אני צריך הפסקה של חמש דקות.
מכלוף מיקי זוהר: אני צריך לדבר עם נדב, העוזר של שר האוצר, לראות מה אני מסכם איתו על הוועדות האלה ואז אני אהיה חכם יותר.
מכלוף מיקי זוהר: אני חוזר לישיבה בעניין קביעת ועדה לדיון בהצעת חוק הסמים המסוכנים.
מכלוף מיקי זוהר: קודם כל, אני מודיע, סעיף ד' יורד מסדר היום.
יואב קיש: לא, בוא תצביע נגד, שהיא לא תבוא מחר ותבקש עוד פעם.
מכלוף מיקי זוהר: אנחנו נדבר על זה.
מכלוף מיקי זוהר: בינתיים זה יורד מסדר היום.
מכלוף מיקי זוהר: אתה תהיה במעקב כל הזמן במיילים של ועדת הכנסת איזה - - -
יואב קיש: לא, נו, מיקי.
יואב קיש: אז גם אני אתחיל לעשות לך פה שמח.
יואב קיש: או שמסכמים משהו או שלא.
מכלוף מיקי זוהר: יואב - - -
יואב קיש: מיקי, זה לא מקובל.
יואב קיש: אתה מוריד את זה מסדר היום וזה לא חוזר, בסדר.
מכלוף מיקי זוהר: אני לא יודע להגיד לך אם זה לא חוזר.
יואב קיש: לא, לא מקובל.
מכלוף מיקי זוהר: אני מוריד את זה מסדר היום, ואנחנו נדבר.
יואב קיש: תקשיב, אין הצבעה על ותמ"ל היום וגמרנו.
יואב קיש: אם זה מה שאתם רוצים, ככה נתנהג.
מכלוף מיקי זוהר: תעשה מה שאתה רוצה.
מכלוף מיקי זוהר: קביעת ועדה לדיון - - -
יואב קיש: לא, אני מציע לדבר עם נדב.
מכלוף מיקי זוהר: אני לא מדבר עם נדב.
מכלוף מיקי זוהר: קביעת ועדה לדיון בהצעת חוק הסמים המסוכנים – אתה יודע מה העניין?
מכלוף מיקי זוהר: העניין הוא שעכשיו אתה מתנהג - - -
יואב קיש: לא, אתה לא בסדר.
יואב קיש: היית אומר לי, זה ירד ולא יחזור, תודה, נגמר הדיון.
יואב קיש: אבל אתה מחזיק אותי כאילו אתה משחק איתי משחקים.
מכלוף מיקי זוהר: יואב, אתה מתנהג כמו ילד.
יואב קיש: אני מתנהג כמו ילד?
יואל חסון: לא, די, תפסיקו.
יואל חסון: אפילו אני לא רוצה שתריבו ככה.
מכלוף מיקי זוהר: כי אתה יודע שאני לא עושה שום דבר בלי לדבר איתך ובלי לתאם איתך.
מכלוף מיקי זוהר: עכשיו אתה בלחץ כאילו אני אעלה את זה בלי שתדע ואני אנסה לעשות לך מחטף.
מכלוף מיקי זוהר: אתה יודע שזה לא יקרה, נכון?
מכלוף מיקי זוהר: אז למה אתה מתנהג עכשיו כמו אני לא יודע מה?
מכלוף מיקי זוהר: תירגע.
יואל חסון: אני יכול לפשר פה?
יואב קיש: מיקי - - -
מכלוף מיקי זוהר: אני לא אעלה את זה בלי שאתה תדע ובלי שאתה תסכים.
מכלוף מיקי זוהר: אז אני אומר לך, הכול בסדר.
יואב קיש: אוקיי, זה בסדר.
מכלוף מיקי זוהר: זה תמיד היה.
יואב קיש: אוקיי, קיבלתי.
יואב קיש: מקבל את ההתחייבות שלך.
מכלוף מיקי זוהר: סעיף ד' יורד כרגע מסדר היום.
יואב קיש: מיקי, אני רוצה להתייחס לזה לפני הצבעה.
יואב קיש: חבר הכנסת אלי אלאלוף לא נמצא פה.
יואב קיש: אני והוא בדין ודברים על העניין הזה.
יואב קיש: אני מבקש לא להחליט עכשיו כי אני יודע להגיע איתו לפתרון.
מכלוף מיקי זוהר: מה, לוועדה משותפת?
יואב קיש: תן לי להגיע איתו לפתרון.
יואב קיש: הוא אפילו לא ענה לטלפון.
יואב קיש: הוא לא נמצא פה.
יואב קיש: מן הראוי שתיתן לי לפתור את זה איתו.
יואב קיש: תאמין לי, זה יסתדר.
מכלוף מיקי זוהר: אז אני אעביר את זה ואגיש על זה רביזיה.
מכלוף מיקי זוהר: ניסן, אתה מתעקש על החוק הזה?
ניסן סלומינסקי: שמעת אותי אומר מילה?
מכלוף מיקי זוהר: הלאה.
מכלוף מיקי זוהר: מי בעד העברת הצעת חוק הסמים המסוכנים לוועדת?
יואב קיש: אני לא מצביע.
יואב קיש: אני לא מצביע בניגוד למה שאני רוצה.
יואב קיש: אני מוכן לא להצביע נגד, אבל אני לא אצביע בעד.
מכלוף מיקי זוהר: אז אני אעלה את סעיף ד' להצבעה?
יואב קיש: אני לא אצביע בעד.
יואב קיש: אמרתי לך, אני מוכן לרביזיה שלך.
ניסן סלומינסקי: מיקי, תדחה את זה - - -
יואב קיש: תדחה את זה, מיקי.
יואב קיש: מה הלחץ?
מכלוף מיקי זוהר: אני מעלה את סעיף ד' לסדר היום.
מכלוף מיקי זוהר: אני אעלה אותו.
יואב קיש: לא יהיה ותמ"ל היום.
יואב קיש: מיקי, אני לא צוחק.
מכלוף מיקי זוהר: אני לא חושש מהוותמ"ל עכשיו.
יואב קיש: בסדר, לא אכפת לי.
מכלוף מיקי זוהר: אני צריך פה הצבעה קואליציונית.
יואב קיש: שמעת את היועץ המשפטי שאמר לך שזה צריך להיות בוועדת הפנים, כולם שמעו.
יואב קיש: זה הרקע המקצועי הנכון.
יואב קיש: תעשה מה שאתה רוצה, מיקי.
ניסן סלומינסקי: מה, הסמים?
יואב קיש: סעיף ד'.
מכלוף מיקי זוהר: ערב הבחירות, זה מה שאתה רוצה לעשות?
יואב קיש: ד' סגרנו, ו-ג' אני אסתדר איתו.
מכלוף מיקי זוהר: ערב הבחירות, פריימריז על הראש.
יואל חסון: למי יש יותר מִפקד פה?
מכלוף מיקי זוהר: לי.
יואב קיש: אנחנו במילא ביחד.
מכלוף מיקי זוהר: בדרך הזאת אתה יודע איפה אנחנו נהיה.
יואב קיש: בסדר, אז גם אם צריך, נילחם.
מכלוף מיקי זוהר: לא, אני לא אלחם בך.
יואל חסון: די, נו.
יואל חסון: הרגע הוא חזר ממנוחה.
יואל חסון: די.
מכלוף מיקי זוהר: אני רגוע.
מכלוף מיקי זוהר: אתה עושה אותי חולני.
מכלוף מיקי זוהר: הכול בסדר.
יואל חסון: לא, אני דואג לך.
מכלוף מיקי זוהר: אתה רוצה שנלך מכות ואני אראה לך שאני יותר חזק?
יואב קיש: מיקי, בקיצור, את ג' תעזוב.
יואב קיש: אם הוא לא רוצה את זה, אני ואלי מגיעים לפתרון בלי שאתה בוועדה.
מכלוף מיקי זוהר: מה אתה הולך להצביע לגבי חוק הסמים המסוכנים?
ניסן סלומינסקי: רוצה להקים ועדה משולשת?
מכלוף מיקי זוהר: אתה מתכוון להצביע?
ניסן סלומינסקי: לאן אתה רוצה?
מכלוף מיקי זוהר: לוועדת העבודה והרווחה.
ניסן סלומינסקי: אני אצביע כמו הקואליציה למרות שהוא טוען שזה צריך להיות אצלנו.
מכלוף מיקי זוהר: יואב?
יואב קיש: אני לא מצביע על זה.
מכלוף מיקי זוהר: אני רוצה להעביר את זה לאלי אלאלוף, במקום לוועדה של יואב או של - - -
יואב קיש: במילא תהיה רביזיה, מיקי.
מכלוף מיקי זוהר: אז אני אצביע רביזיה ואני אפיל אותה.
מכלוף מיקי זוהר: אין לכם עמדה?
מכלוף מיקי זוהר: מי בעד העברת חוק הסמים המסוכנים?
יואל חסון: רגע, אני יכול התייעצות סיעתית?
מכלוף מיקי זוהר: התייעצות סיעתית.
מכלוף מיקי זוהר: אני חוזר לדיון.
מכלוף מיקי זוהר: מי בעד העברת הדיון בהצעת חוק הסמים המסוכנים לוועדת העבודה, הרווחה והבריאות?
מכלוף מיקי זוהר: אני מתכבד לחדש את הישיבה בעניין הרביזיה שהוגשה על ידי חברי חבר הכנסת יואל חסון.
מכלוף מיקי זוהר: אנא נמק את הרביזיה.
יואל חסון: על מה הרביזיה?
מכלוף מיקי זוהר: לעניין הפטורים.
דוד ביטן: הוא שואל אותך על מה הרביזיה?
דוד ביטן: הוא הגיש את הרביזיה.
יואל חסון: דוד, אני יודע.
יואל חסון: זה על הפטור.
יואל חסון: נראה לך שאני לא יודע?
דוד ביטן: הצלחת לבלבל את היו"ר.
מכלוף מיקי זוהר: הוא הצליח לבלבל את היו"ר.
דוד ביטן: רגע, תתחיל, בית המשפט העליון.
יואל חסון: אני אשמח מאוד להעביר לבית המשפט העליון - - -
רויטל סויד: למנות את דוד ביטן לשופט העליון.
רויטל סויד: שמרן, שישמר את הקו השמרני.
מכלוף מיקי זוהר: טוב, חברים, אני רוצה להצביע על הרביזיה.
מכלוף מיקי זוהר: יואל, אתה מוכן, בבקשה, לנמק את הרביזיה שלך?
יואל חסון: אני לא יכול - - -
מכלוף מיקי זוהר: לא להפריע ליואל חסון לנמק את הרביזיה שלו.
יואל חסון: אני רוצה לומר לך, אדוני היושב-ראש, שאם אני משווה את תקופתך כיושב-ראש ועדת הכנסת לתקופתו של חבר הכנסת ביטן, בתקופת חבר הכנסת ביטן היה לי הרבה יותר זמן דיבור, היתה הרבה יותר סובלנות לטענות שלי, היתה הרבה יותר אפשרות להשמיע את קול האופוזיציה, ואני מציע לך שתיקח דוגמה מדמוקרט כמו דוד ביטן.
רוברט אילטוב: ליברל, ליברל.
מכלוף מיקי זוהר: ההערה נרשמה.
רויטל סויד: הרסת לו את המועמדות לעליון עכשיו, כשאמרת שהוא דמוקרט.
רויטל סויד: אנחנו לא רוצים דמוקרטים בעליון.
יואל חסון: אני מבקש שתדע לך שהוא הגן יותר על זכותי לדבר.
יואל חסון: רק מול דבר אחד לא הסתדרתי אף פעם, זה מול ההפרעות שלו, שהוא היה מפריע לי לדבר.
איילת נחמיאס ורבין: אבל אתה יודע, זה המקום שהוא לא מפלה, הוא היה מפריע לכולם - - -
מכלוף מיקי זוהר: אז אדוני סיים את הנימוקים?
יואל חסון: לא, עוד לא התחלתי.
מכלוף מיקי זוהר: אז אנא נמק.
מכלוף מיקי זוהר: איך היה כתוב כשהיינו ילדים?
מכלוף מיקי זוהר: אנא, פרט, הסבר ונמק.
דוד ביטן: הוא מנמק.
דוד ביטן: אתה לא יכול להגיד לו מה לנמק.
יואל חסון: כפי שאמרתי בנושאים אחרים, הבעיה כאן היא שאנחנו מתבקשים לאשר כל מיני תהליכים שקשורים לתקציב, ואין לנו בכלל מושג אם התקציב הזה באמת יעלה ויידון.
יואל חסון: יש כאן משחק כפול, שמצד אחד, ממשיכים רגיל כאילו הכול בסדר, אבל בחדרים אחרים יש עולם אחר.
יואל חסון: ויכול להיות שבכלל כל מה שקורה כאן זה ביטול זמן, זה ביטול זמן וזלזול גם בחברי הכנסת וגם בזמן של חברי הכנסת, בהתנהלות.
יואל חסון: אני חושב שראש הממשלה צריך לצאת מהבונקר שהוא נמצא בו ופשוט להגיד מה הוא רוצה, ולא לשחק משחקים.
יואל חסון: להגיד, אני רוצה תקציב, אני רוצה להמשיך בממשלה, או, אני רוצה בחירות, אני לא רוצה להמשיך את הממשלה.
דוד ביטן: היה כתוב ב-ynet.
יואל חסון: היה כתוב ב-ynet, בסדר.
יואל חסון: אני רוצה את ראש הממשלה מדבר לעם, לציבור, לכנסת, ואנחנו היום בדיון 40 חתימות, יהיו לנו הרבה דברים להגיד לראש הממשלה בפניו, ואני מקווה שהדברים שנאמר לו מספיק יגרו אותו לומר סוף סוף את האמת ומה הוא רוצה, ולהפסיק להוביל את כולנו באף.
יואל חסון: וכשנדע מה הוא רוצה, נדע לפעול בדיוק ההיפך ממה שהוא רוצה, אדוני, כי אנחנו לא כלי המשחק של נתניהו.
יואל חסון: כשאני אדע מה נתניהו רוצה בדיוק, אני אדאג שאנחנו נעשה הפוך, כי מה שנתניהו רוצה היום זה בדיוק מה שהציבור במדינת ישראל לא צריך.
מכלוף מיקי זוהר: אדוני, אני חייב לומר שההערה שהערת לי בתחילת דבריך לגבי זמן הדיבור אכן נגעה ללבי, ולא בכדי אפשרתי לך לדבר כל כך הרבה.
מכלוף מיקי זוהר: אני מתכוון לשמור על הקו הזה, ולאפשר לך לדבר כמה שתרצה, ובלבד שלא תרגיש מקופח ולו לשנייה אחת.
מכלוף מיקי זוהר: ועל כן אני עובר להצבעה.
דוד אמסלם: צהריים טובים, חברים, אנחנו מתחילים.
דוד אמסלם: לפני שניגש לסדרי הדיון אני רוצה להביא פטור מחובת הנחה לגבי חוק אחד שאנחנו רוצים להעלות היום.
<ארבל אסטרחן: זה לא על סדר-היום של הוועדה.
דוד אמסלם: אתם מוכנים שאני אעלה את זה עכשיו או בעוד חצי שעה?
דוד אמסלם: יש חוק תומך תקציב שאנחנו צריכים להעלות.
דוד אמסלם: אותו חוק שדיברנו עליו, אנחנו רוצים להעלות עכשיו.
יואל חסון: לי אין בעיה.
דוד אמסלם: יש לכם בעיה שנעלה את זה במקום שתבואו בעוד חצי שעה?
דוד אמסלם: זה חוק של ועדת הכספים.
יואל חסון: זה דבר שאין לו תקדים, יש הסכמה אופוזיציה-קואליציה.
דוד אמסלם: היושב-ראש קיבל ארבע הצעות חוק טרומיות שלכם, להעלות אותן במליאה.
דוד אמסלם: אפילו חמש, בניגוד לסיכומים.
דוד אמסלם: דיברנו בינינו ואמרנו שחוקים תומכי תקציב או חוקים שבאים מוועדת הכספים, אנחנו נעלה אותם.
דוד אמסלם: מדובר בהצעת חוק אמנות הבנקים הבין-לאומיים לפיתוח (תיקוני חקיקה), התשע"ח–2017, של ועדת הכספים.
דוד אמסלם: יש לנו בעיה עם זה?
דוד אמסלם: זאת הצעת חוק בקריאה שנייה ושלישית ואנחנו נצביע עליה.
דוד אמסלם: בעד ההצעה – פה אחד
דוד אמסלם: הפטור עבר פה אחד.
דוד אמסלם: .2 רביזיה על החלטת ועדת הכנסת בדבר סדרי הדיון בחוק התקציב והצעות חוק המדיניות הכלכלית לשנת התקציב 2019 – בריאה שניה ושלישית
דוד אמסלם: אנחנו עוברים לנושא הרביזיה.
דוד אמסלם: חבר הכנסת קיש, תנמק את הרביזיה, בבקשה.
יואב קיש: האמת היא שאין לי נימוקים מאוד טובים לרביזיה.
יואל חסון: היושב-ראש, זאת רביזיה לסדרי הדיון?
יואב קיש: ביקש ממני חבר הכנסת מיקי מכלוף זוהר להגיש את הרביזיה בשמו בגלל שהוא לא יכול היה להגיע.
יואב קיש: היו לי גם נימוקים מאוד טובים, אבל מכיוון שממילא הדיון לא נפתח בזמן וכל העניין לא רלוונטי, ברור שחייבים לפתוח את הרביזיה לקבוע סדרי דיון חדשים.
יואב קיש: אני חושב שזה מספק את העניין.
דוד אמסלם: מי בעד פתיחת הרביזיה?
דוד אמסלם: בעד הבקשה – פה אחד
דוד אמסלם: אני אציג את המתווה.
דוד אמסלם: יואל, אתה רוצה להציג את מה שסיכמנו?
יואל חסון: לא, אתה תציג ואני אגיד את דעתי על זה.
דוד אמסלם: סיכמנו שאנחנו מתחילים היום בשעה שמונה בערב עם חוק הגיוס.
דוד אמסלם: המליאה נפתחת כרגיל בשעה ארבע.
דוד אמסלם: יש נאומים בני דקה במשך כחצי שעה, אחריהם יש צו הסיגריות, שאנחנו מביאים, ובכלל כל הצווים.
ירדנה מלר-הורוביץ: כל הצווים מוכנים?
דוד אמסלם: בעיקרון העברנו בנשיאות את כל הצווים.
דוד אמסלם: כרגע הוא גמר את הסיגריות ויגמור בהמשך את שאר הצווים.
דוד אמסלם: זה דיון אישי.
דוד אמסלם: לאחר מכן אנחנו מביאים את הצעת החוק שדיברנו עליה עכשיו ויש עוד הצעת חוק שלא דורשת פטור, שזה ניכוי הוצאות הנפקה ואנחנו נביא את זה גם לדיון.
דוד אמסלם: זה כבר יישב במזכירות.
דוד אמסלם: כרגע הסדר פחות חשוב, אבל לאחר מכן נביא הצעות לפיזור הכנסת שהגישה האופוזיציה.
דוד אמסלם: אמרו לי שיש ארבע או חמש הצעות.
דוד אמסלם: אני לא יודע כמה יש, אבל מבחינתי כל מספר זוכה, הכול בסדר.
משה גפני: יש תאריכים בהצעות החוק שלכם?
<ארבל אסטרחן: לא, אין תאריכים.
דוד אמסלם: בשעה שמונה נעלה את חוק הגיוס ומייד לאחר מכן נתחיל עם חוק התקציב.
יואב קיש: חוק הלאום עולה?
דוד אמסלם: אם יהיה שינוי, אני אודיע.
רויטל סויד: התקציב ממשיך באותם סדרי דיון שסיכמנו.
דוד אמסלם: רק מדלגים את זה קדימה.
דוד אמסלם: כרגע לא יעלה חוק הלאום ואם יהיה שינוי, נכנס את הוועדה שוב.
דוד אמסלם: הצענו שבסביבות השעה תשע הערב נדון בחוק התקציב עד למוחרת באופן רציף בשעה שמונה-תשע בערב – 24 שעות.
דוד אמסלם: לאחר מכן נתחיל בסיכומים ואחרי זה ההצבעות.
יואל חסון: כל מה שכתבת פה נשאר אותו דבר חוץ ממסגרות הזמן.
יואל חסון: מסגרות הזמן, כמו שאמר יושב-ראש הקואליציה, הן שבשעה תשע בערב מתחילים את הדיון היום עד תשע בערב למוחרת ברציפות.
יואל חסון: אז מתחילים סיכומים והצבעות.
דוד אמסלם: אותם סיכומים שסיכמתם, אותו דבר.
מנחם אליעזר מוזס: מתי נגמרות ההצבעות?
יואל חסון: כארבע-חמש שעות.
דוד אמסלם: אני לא משנה בזה כלום.
דוד אמסלם: מה שסוכם – סוכם.
<ארבל אסטרחן: אני רוצה לחזור על הנקודות.
דוד אמסלם: חברים, אני אוציא את כולם חוץ מחברי הכנסת.
דוד אמסלם: אם אתם רוצים, תצאו החוצה.
דוד אמסלם: בוודאי לא להפריע.
דוד אמסלם: היועצת המשפטית קוראת, היא לא צריכה להוציא את הגרון.
דוד אמסלם: מילא אני, אבל היא?
<ארבל אסטרחן: אני רוצה לומר את הסיכום החדש בגלל שנעשית התאמה לעומת ההחלטה שהתקבלה אתמול.
<ארבל אסטרחן: לגבי הפטורים הייתה כבר החלטה וגם הייתה על זה רביזיה, אז זה בתוקף לגבי התקציב וההסדרים.
<ארבל אסטרחן: יהיה דיון משולב שיחול על התקציב, שני חוקי ההסדרים, לא על הצו שהוזכר כאן קודם, הצו של הסיגריות.
<ארבל אסטרחן: אם יגיעו צווים אחרים, הם ייכנסו לדיון המשולב.
<ארבל אסטרחן: הוא יתחיל בסביבות תשע בערב, אחרי הנושאים שיושב-ראש הוועדה הקריא.
<ארבל אסטרחן: הוא יתחיל בהצעת הצעות החוק על ידי יושב-ראש ועדת הכספים ויושבי-ראש הוועדות האחרות שדנו בפרקים מחוק ההסדרים.
<ארבל אסטרחן: תחל הנמקת ההסתייגויות ויוכלו לדבר רק חברי כנסת שהגישו הסתייגויות או בקשות רשות דיבור.
<ארבל אסטרחן: מסגרת הזמן כולה תחולק על ידי מזכירות הכנסת, כך ששלושת רבעי מהזמן יהיה לאופוזיציה ורבע לקואליציה.
<ארבל אסטרחן: זה יימשך ברצף עד מחר בתשע בערב, אז יחלו דברי הסיכום של שלושה דוברים, כל אחד עד עשרים דקות – ראש האופוזיציה, יושב-ראש ועדת הכספים ושר האוצר.
<ארבל אסטרחן: אחרי דברי הסיכום – אתמול נקבע שזה יהיה לא לפני השעה שלוש.
<ארבל אסטרחן: האם אתם רוצים להגיד שזה יהיה לא לפני שעה מסוימת, תשע או עשר, שבהם יחלו ההצבעות?
יואב קיש: לא לפני שמונה.
דוד אמסלם: אם החלטנו שהסיכומים בתשע, אז בוודאי שלא לפני השעה תשע.
<ארבל אסטרחן: אם לא יהיו דוברים מתישהו במהלך הלילה או מחר, יכריזו על הפסקה.
<ארבל אסטרחן: אם זה יהיה במהלך הלילה, הישיבה תתחדש מחר בתשע בבוקר.
<ארבל אסטרחן: אם זה יהיה במהלך היום מחר, אפשר יהיה להקדים את דברי הסיכום וההצבעות, ובלבד שתימסר לחברי הכנסת הודעה של שעתיים מראש.
דוד אמסלם: תרשמי שם שלוש שעות, אם אפשר.
דוד אמסלם: בכל אופן, יש אנשים שגרים בצפון, יש פקקים, תלוי באיזו שעה זה.
ירדנה מלר-הורוביץ: זאת הפסקה או שסוגרים ומחדשים?
<ארבל אסטרחן: הפסקה.
<ארבל אסטרחן: לגבי הצבעות שמיות, סוכם שלא יותר מחמש לכל צד על כל הנושאים ביחד.
<ארבל אסטרחן: לעניין הצבעה על הסתייגויות, סוכם שתהיה הצבעה על כל ההסתייגויות שנציגי הממשלה או הקואליציה יבקשו להצביע עליהן.
<ארבל אסטרחן: לגבי בקשות האופוזיציה, לא יותר מ-350 הסתייגויות על כל הצעות החוק – תקציב ושני חוקי הסדרים.
יואל חסון: אני רוצה להיות ודאי בשני דברים.
יואל חסון: קודם כל, בעניין של ההצבעות השמיות.
יואל חסון: מקסימום חמש לשני הצדדים.
<ארבל אסטרחן: כל אחד מהצדדים על כל הנושאים.
יואל חסון: עד חמש הצבעות לכל אחד.
יואל חסון: מעבר לסדרי הדיון שהצגת עכשיו, כולל החקיקות, אנחנו באופוזיציה מתנגדים לכל הכנסה נוספת של איזשהו חוק לסדר-היום.
יואל חסון: ואם יש דבר כזה, אנחנו מבקשים להביא את זה לידיעתנו ולהסכמתנו כי אנחנו מתנגדים כרגע, נכון לעכשיו.
דוד אמסלם: אני מכבד את הבקשה שלך במובן זה, שאם אנחנו נחליט ונתבקש להביא הצעת חוק, אני שוב אכנס את הוועדה ואפעל לפי הכללים.
דוד אמסלם: יש נהלים בכנסת.
דוד אמסלם: הוא מדבר כרגע על שינויים.
יואב קיש: דודי, עכשיו פתחנו כי הייתה רביזיה לסדרי הדיון ויכולת לקבוע.
יואב קיש: תשאל את הייעוץ המשפטי, אני לא מכיר.
<ארבל אסטרחן: אנחנו קובעים סדרי דיון לתקציב ולהסדרים.
<ארבל אסטרחן: תוספת אחרת לסדר-היום בעצם לא מגיעה לוועדת הכנסת.
דוד אמסלם: היועצת המשפטית אומרת שאם אנחנו מעלים חוק שלא דורש את ועדת הכנסת, קרי פטור, זה בינינו לבין הנשיאות.
יואל חסון: אתם יכולים לעשות הרבה דברים מעל הראש שלנו, אבל שיהיה ברור שאנחנו מתנגדים ומצפים באווירת הסיכומים האלה לדבר איתנו לפני כן.
דוד אמסלם: יואל, שמת לב שאני מדבר איתך על כל דבר?
דוד אמסלם: אז בוודאי.
דוד אמסלם: גם אם לא היית אומר, זה מה שהיה קורה.
דוד אמסלם: לפעמים אתה אומר דברים מיותרים, אבל לא חשוב.
דוד אמסלם: רבותי, מישהו רוצה להתייחס לפני שאני מביא את זה להצבעה?
דוד אמסלם: אם כך, רבותי, מי בעד ההצעה, כפי שהצגנו אותה, שירים את ידו.
דוד אמסלם: בעד ההצעה – 9
דוד אמסלם: נמנעים – 2
דוד אמסלם: הוא יכול לעשות רביזיה על הרביזיה?
<ארבל אסטרחן: כן, זאת הצעה חדשה.
דוד אמסלם: אנחנו נקבע את הרביזיה בשעה 15:30.
דוד אמסלם: אני מתכבד לפתוח את ועדת הכנסת בנושא של הרביזיה על החלטת ועדת הכנסת בדבר סידורי הדיון בחוק התקציב והצעות חוק המדיניות הכלכלית לשנת התקציב 2019, קריאה שנייה ושלישית, של חבר הכנסת יואל חסון ושלי.
יואל חסון: אני הגשתי את הרביזיה בגלל שאני אומר את זה כבר כמה ימים, ועובדה שגם צדקתי, שאנחנו כל הזמן מאשרים סדרי דיון באיזה עולם לא ודאי.
יואל חסון: נראה שהממשלה עצמה לא סגורה על סדרי דיון ולא סגורה אם היא רוצה להעביר תקציב ולא סגורה על שום דבר, ועד עכשיו אני בטוח שאני לא בטוח שמה שאנחנו מאשרים עכשיו יהיה רלוונטי.
יואל חסון: בסופו של דבר, עם כל הכבוד לאינטרסים אישיים ופוליטיים שיש לראש ממשלה, ועם זה שברור לי שראש הממשלה נמצא כרגע במרוץ אל מול היועץ המשפטי לממשלה, מי מקדים את מי, ואם אני עושה בחירות לפני כתב אישום, אחרי כתב אישום, ודי ברור לי שזה מה שמניע את ראש הממשלה, ולא באמת טובת המדינה ולא הגיוס ולא משבר קואליציוני, וכולנו יודעים שאף אחד מהשותפים הקואליציוניים לא רוצה באמת בחירות, ואומר את זה לראש הממשלה, וראש הממשלה גם יודע את זה.
יואל חסון: אנחנו פשוט חושפים ורואים שכל ההתנהלות בימים האחרונים היא אישית, היא לא קשורה למה שטוב למדינה, היא לא קשורה לטובת המדינה, היא לא קשורה לטובת עבודת הממשלה.
יואל חסון: היא פשוט עניין של אדם אחד, ראש ממשלה, שנמצא במסלול מרוץ ברור וידוע שאיתו הוא מתמודד, וכולנו נאלצים להיות חלק מהתהליך הזה.
יואל חסון: אני מקווה מאוד שבסופו של דבר ראש הממשלה יבין שהדבר הנכון לעשות זה שהוא יתפטר מתפקידו, יאפשר לממשלה, למדינה, להמשיך בלעדיו.
אברהם נגוסה: תגיד לי, מה הקשר?
אברהם נגוסה: מה הקשר לרביזיה?
דוד אמסלם: תן לו, אני אענה לו.
יואל חסון: אני מאחל לראש הממשלה כל טוב.
יואל חסון: אני לא שמח לאידו.
יואל חסון: אין לי שום עניין לראות אותו, חס ושלום, בבית הסוהר.
יואל חסון: ראש ממשלה אחד כבר הספיק לנו שם.
יואל חסון: אני לא רוצה לראות את זה.
יואל חסון: אני מאחל לו שיוכיח את צדקתו.
יואל חסון: אבל אני אומר שהוא לא יכול לעשות את זה מכיסא ראש הממשלה.
יואל חסון: הוא לא יכול להעמיד את עם ישראל כשבויים בידיו.
דוד אמסלם: אני אענה לך בקצרה.
דוד אמסלם: בכלל אנחנו חיים בעולם של אי ודאות.
דוד אמסלם: בכלל, העולם שלנו הוא עולם של אי ודאות.
דוד אמסלם: אני לא יודע מה יקרה לכל אחד מאתנו בעוד 30 שניות או עוד שתי שניות.
דוד אמסלם: אני כאן חושב שאני מאוד מעריך את המאמצים של ראש הממשלה לעשות וממש לדחוק באחרים על מנת לקיים את הממשלה.
דוד אמסלם: אחרת יכולנו להתחיל כבר מזמן, מהבוקר.
דוד אמסלם: אין לנו שום עניין בעניין.
יואל חסון: אין לכם עניין במה?
דוד אמסלם: אין לנו עניין לדחות, אלא אם כן ראש הממשלה עושה מאמצים כדי לא לפרק את הממשלה ולהמשיך לקיים אותה.
דוד אמסלם: לכן אני מאוד מעריך את זה.
דוד אמסלם: אני מבין שאתם מפחדים מבחירות, זה נכון.
דוד אמסלם: אני רואה את הסקרים, אני גם רואה את המצב שלכם, את העגמומיות על הפנים.
איילת נחמיאס ורבין: אנחנו נתמוך בהצעה לפיזור הכנסת.
דוד אמסלם: אמרתי פעם לחבר'ה כאן: כשצועקים "זאב, זאב", בסוף יום אחד הזאב מגיע.
דוד אמסלם: אה, לא התכוונו.
דוד אמסלם: זה הזאב, הוא הגיע.
דוד אמסלם: כל רבע שעה, כל שבוע אתם פה עולים ומבקשים מהממשלה להתפזר.
איילת נחמיאס ורבין: לא, מראש הממשלה.
דוד אמסלם: אני מניח שאתם לא תומכים בממשלת ליכוד.
דוד אמסלם: אתם גם יודעים שראש הממשלה זה הבעיה שלכם, אותו אי אפשר לנצח, ולכן אתם רוצים להחליף שחקנים כרגע.
דוד אמסלם: וכמובן זה בפררוגטיבה של הליכוד, שלנו.
דוד אמסלם: אלא אם כן אתם רוצים גם לקבוע אצלנו.
דוד אמסלם: בדרך כלל בכנסת אתם אומרים לנו מה לעשות.
דוד אמסלם: אז אולי גם אצלנו במפלגה.
איילת נחמיאס ורבין: הליכודניקים החדשים התפקדו אליך ומסמסים לי.
יואב קיש: אולי שיתפקדו אלי, נפתור את כל הבעיה.
איילת נחמיאס ורבין: כתבתי להם, למה אתם פונים אלי?
דוד אמסלם: אז את מבינה שהם שייכים אליכם.
יואל חסון: קודם כל צריך להגיד, לא אז עודדתם אותנו לצאת לבחירות, כשהסקרים שלכם היו פחות טובים ושלנו יותר טובים.
יואל חסון: בואו ניקח את הסקרים ונלמד משמעון פרס עליו השלום: נחמד להריח בתור בושם, לא לשתות.
יואל חסון: מניסיוני ראיתי סקרים בחיים שלי, האמן לי.
דוד אמסלם: אני, דרך אגב, מסכים עם כל מילה שלך.
דוד אמסלם: לכן אני לא מבין למה אתם עגמומיים.
דוד אמסלם: הכול יכול להשתנות.